25. Imas igat gutpela luksave na was long yu sapos 
ol narapela ikisim o was long yu na lukautim yu 
na oli no papamama o family tru bilong yu. 

26. Yu gat rait long stap gut na gavman imas 
helpim yu na ol family bilong yu na kamapim 
gutpela sosol welfe sevis na helpim yu long 
painim gutpela sindaun. 



27. Yu gat rait long stap gut, wantaim haus, kaikai, 
gutpela helt na skul, maski sapos family bilong 
yu gat planti moni o nogat. Sapos papa na 
mama ino inap long lukautim yu long ol dispel 
as samting, orait gavman imas helpim ol. 

28. Yu gat rait long go long skul na gat rait long 
kisim fri edukesin long praimari skul, na sans 
long go long sekonderi skul o vokesenel senta. 
Skul bilong yu imas igat gutpela lo na oda na yu 
mas stap gut na lainim ol gutpela samting. 
Sapos gavman bilong yu ino inap mekim, 
sampela narapela kantri imas helpim gen. 

29. Skul bilong yu imas givim yu gutpela save na 
gutpela pasin na lainim yu long luksave long 
raits bilong olgeta narapela man, meri na 
pikinini na long laikim na rispektim olgeta. 

30. Sapos yu kamap long family husat inogat planti 
lain o wantok, yu gat rait long hamamas na 
bihainim kastom, tokples na lotu yu kam long 
em. Oli noken stopim yu sapos dispela pasin 
ino bagarapim raits bilong ol. 

31. Yu gat rait long malolo na pilai wantaim. 

32. Yu gat rait long stap gut, we inogat wanpela 
inao pusim yu o lainim yu or baim yu long 
mekim wanpela kain wok o pasin nogut we ino 
stret long pikinini long mekim. 

33. Tambu long oli givim strongpela drink o drak 
long yu na itambu long pikinini iwokim o 
planim ol dispela samting. 



34. Gavman imas kamapim lo itambuim ol bikpela 
lain long baim o salim yu long kuap, o long 
wokim piksa nogut long yu long salim igo aut. 
Gavman imas wok bung wantaim ol narapela 
kantri longtambuim ol dispela kain pasin long 
bagarapim yu na narapela pikinini. 

35. Tambu long wanpela istilim o salim o senisim 
yu o pusim yu long lusim family tru bilong yu. 

36. Gavman imas stopim ol kain pasin nogut we 
em inap long bagarapim bodi o tingting bilong 
ol pikinini. 

37. I tambu long givim strongpela kalabus o mekim 
save long yu. I tambu long kot igivim oda long 
gavman long kalabusim yu inap pinisim laip 
bilong yu o long kilim yu. 01 no ken kalabusim 
yu wantaim ol bikpela manmeri na sapos polis 
iholim yu, yu gat rait long lukim loya na family 
bilongyu. 

38. Sapos yu aninit long 15 krismas, itambu tru 
long gavman o ol wantok bilong yu long yusim 
yu olsem soldia long pait. 

39. Gavman imas helpim yu sapos yu kisim bikpela 
bagarap long taim bilong pait. Oli mas helpim 
stretim bektingting bilongyu wantaim bodi. 

40. Sapos yu brukim lo nay u gat trabol wantaim 
polis na kot, oli mas mekim pasin we istret long 
krismas bilong yu. Yu gat rait long kisim loya na 
gavman mas helpim yu long abrusim kot na 
kalabus, long mekim yu kisim bek gutpela 
tingting na lainim gutpela pasin gen. 

TOKSAVE BILONG OL PIKININI I STAP 
ANINIT LONG 18 PELA KRISMAS 

YU GAT OL RAIT OLSEM 

1. Sapos yu yangpela na krismas bilong yu 
emi aninit long 18pela krismas, yu gat 
olgeta dispel raits we oli raitim long hia. 

2. Maski yu wanem kain kala skin, yu man o 
meri, wanem lotu yu stap, wanem kain 
tok ples yu gat o sapos yu lek nogut, ai 
pas, iau pas na maus pas o yu nogat planti 
samting yu gat dispel olgeta raits yet. 

3. Wanem samting ol bikpela man o meri, 
papamama, femili o polis o kot imekim 
long yu, dispela man o meri mas tingim 
laip na sindaun bilong yu pastaim na 
mekim samting stret we em bai ihelpim 
yu, na inapim laip na sindaun bilong yu 
olsem pikinini. 

4. Gavman imas bihainim promis bilong em 
long bihainim olgeta raits bilong ol pikinini 
imas kamap trutru long kantri bilong 
yumi. 



5. Gavman imas luksave long raits bilong yu 
na olgeta lukaut na wok papa mama 
bilong yu imas mekim long lukautim yu, 
stiam yu na skulim yu. Papamama imas 
luksave na rispektim raits bilong yu. 

6. Olgeta manmeri imas luksave olsem yu 
gat olgeta raits tasol oli mas lainim yu tu 
olsem olgeta narapela pikinini na bikpela 
manmeri igat raits bilong ol tu. 



7. Yu gat rait long igat wanpela nem bilong 
yu yet. Na tu oli mas raitim dei na yia na 
nem bilong papamama long yu kamap 
long bel bilong mama long buk bilong 
gavmana. Yu gat rait long kamap na stap 
sitisen bilong kantri bilong yu na tu yu gat 
rait long stap gut aninit long lukaut bilong 
papa mama bilongyu, na ol lo bilong 
gavman. 

8. Yu gat rait long save long Kastom bilong ol 
lain bilong yu na tok ples bilong yu na stap 
olsem man o meri tru (sitisen) bilong 
kantri bilong yu. Sapos yu lus long family, 
gavman imas painim yu na kisim yu go 
bek long family bilong yu yet na ol bai mas 
long save nem na namba bilong yu insait 
long kantri na liklik ples yuk am long em. 

9. Sapos papamama ibruk marit orait, yu yet 
igat rait long stap wantaim papa o mama 
(kot bai mekim desisen) nay u inap save 
long tupelo papa o mama bilong yu husat 
oli nap stap wantaim yu. Sapos papa o 
mama ilus long sampela birua bilong 
politik or pait, gavman imas tokim yu long 
trupela stori, olsem oli bin lus olsem 
wanem. 

10. Sapos yu bin lus long papamama o family 
o bruk long taim bilong bikpela pait o 
birua, gavman imas helpim yu long painim 
bek papamama na ol lain bilong yu. 

11. Sapos wanpela man o meri ihait na stilim 
yu long han bilong papamama orait 
gavman imas wok strong long kisim yu go 
bek long papa na mama tru bilong yu. 

12. Yu gat rait long tokaut long wanem 
samting yu laikim o yu laik mekim, na 
sapos kot imas wokim sampela disisen 
long family bilong yu o laip bilong yu. Yu 
gat rait long autim tingting na laik bilong 
yu yet insait long kot. 



13. Yu gat rait long kisim na givim toksave na 
lukim ol kain piksa o buk sapos emi no 
inap bagarapim yu o lo na oda. 

14. Yu rait long stap nating o joinim wanema 
lotu yu ting emi gutpela long yu na ol 
papamama bilong yu imas stiaim yu gut 
na helpim yu long painim gutpela rot. 

15. Yu gat rait long bungim o kamap gut pren 
wantaim ol narapela wankrismas o wokim 
grup wantaim ol. Dispel grup imas 
rispektim raits bilong narapela pikinini na 
manmeri. 

16. Yu gat rait long holim pas sampela 
samting bilong yu, olsem ol samting we 
emi praivet long yu yet, na sapos dispela 
samting emi no inap bagarapim raits 
bilong narapela. 

17. Yu gat rait long kisim tingting long Radio, 
Niuspepa na TV. 01 bikpela man o meri 
imas save olsem, sapos yu kisim stori gut 
yu bai klia long planti samting. Gavman 
yet imastambuim ol piksa na stori nogut 
we emi ken bagarapim yu. I tambu long 
narapela ibagarapim nem bilongyu, 
olsem pikinini, istap insait long buk, piksa 
o video. 

18. Papa na mama bilong yu na ol lain family 
bilong yu oli nambawan lain we oli mas 
lukautim yu gut na wok strong long 
helpim yu inap yu bikpela, winim 18 
krismas. Oli mas mekim olgeta samting 
long wei we em bai ihelpim yu long nau 
na long bihain taim tu. 01 mas putim 
sindaun bilong yu igo pas long olgeta plen 
na disisen bilong ol. 

19. Tambu long papa o mama, o wanpela 
family bilong yu long bagarapim bodi o 
tingting bilong yu long sampela pasin 
nogut. Gavman imas kirapim gutpela sevis 
bilong banisim gut olgeta pikinini. Husat 



ibagarapim bodi bilong pikinini o salim ol 
long wokim sampela pasin nogut long 
bodi bilong ol, polis imas holim, sasim na 
kotim dispel lain. 

20. Gavman imas painim gutpela ples long 
lukautim gut ol pikinini husat ino inap 
stap wantaim papamama o family tru 
bilong ol o husat ipainim bikpela hevi 
insait long family na emi hat long ol long 
stap aut wantaim ol. 

21. Sapos igat was lain o was papamama 
husat ilukautim yu (na ino papamama tru 
bilong yu) oli mas bihainim ol lo bilong 
kantri, gavman imas bihainim yet 
wokabaut na sindaun bilong yu imas stap 
gut. 

22. Sapos famili bilong yu kisim yu ronowe 
long kantri bilong yu, gavman bilong 
wanem hapyu kamap longen imas 
lukautim yu gut na bihainim ol raits bilong 
ol pikinini. 

23. Sapos yu lek nogut, iau pas na ai pas 
pikinini man o meri, yu gat rait long skul 
na kamap wankain olsem ol narapela man 
na meri husat inogat bagarap long bodi 
bilong ol. Gavman imas givim spesel sevis 
long ol disebol pikinini. 

24. Yu gat rait long painim gutpela helt. Yu no 
mas dai taim yu bebi o taim yu yangpela 
yet. Papamama imas lukautim helt bilong 
yu na gavman imas kamapim gutpela helt 
sevis na dispel sevis imas helpim ol 
papamama long save na kisim family 
plening. Yu mas igat gutpela lukaut long 
taim yu sik na ol bikpela manmeri imas 
wok hat long yu bai yu no ken kisim sik 
tumas. 



